cyanic-selkie/wikianc huggingface dataset:
Mr. Know It All
Քննադատություն
Բազմաթիվ արձագանքներում (օրինակ՝ Rolling Stone ամսագրի) նշվում է կրկներգի նմանությունը Բրունո Մարսի «Just the Way You Are» երգի հետ ։ Popdust կայքը սրել է այդ հարցն ու հայտարարել, որ այդ դեպքը նման է նրան, որ տեղի է ունեցել Քլարկսոնի ու նրա «Already Gone» երգի հետ, որը խիստ նման էր Բեյոնսեի «Halo» երգին, սակայն այն ժամանակ երգերի հեղինակը նույն մարդն էր (Ռայան Թեդեր), իսկ «Mr. Know It All» երգի հեղինակներն ընդհանուր ոչինչ չունեն Բրունո Մարսի ու The Smeezingtons-ի հետ. գրախոսականում եզրակացվում է, որ մեղավորը երգի հեղինակներն են, այլ ոչ թե երգչուհին ։
Տեսահոլովակ
Տեսահոլովակը նկարահանվել է 2011 թվականի օգոստոսի 25-ին ռեժիսոր Ջասթին Ֆրենսիսի կողմից ։ Տեսահոլովակի հիմնական գաղափարն է դարձել բազմազանության հայեցակարգը, իսկ երգի հիմնական ուղերձն է՝ «դուք ոչինչ չգիտեք իմ մասին»։ Հոլովակում ցուցադրվում են պատին փակցված զանազան թերթերից կտրված հատվածներ, որոնցում ներկայացված են տարբեր բամբասանքների Քլարքսոնի մասին, որ վերաբերում են հովանավորների հետ վեճերին, երգերի՝ անօրինական կերպով համացանցում հայտնվելուն, երգչուհու ավելորդ քաշին և այլն։ Տեսահոլովակում Քելլի Քլարքսոնը փորձում է ցույց տալ, որ իրականում ոչ ոք չգիտի ճշմարտությունը, իսկ այդ բամբասանքները ծիծաղելի են  ։ Տեսահոլովակում Քելլի Քլարկսոնը կարդում է հոդված իր մի քանի երգերի՝ համացանցում հայտնվելու մասին. դա իրականում տեղի է ունեցել 2011 թվականի հուլիսին, երբ նրա նոր ալբոմի մի քանի դեմոձայնագրություններ հայտնվել էին համացանցում ։ Entertainment Weekly հրատարակությունը նշել է, որ երգն ինքնին պատմում է ապատեղեկատվություն ստացած մի մարդու մասին, իսկ տեսահոլովակն արծարծում է ավելի լայն թեմա՝ կեղծ տեղեկատվության տարածումը զանգվածային լրատվամիջոցներով և բլոգոլորտում ։ Hollywood.com-ը կարծում է, որ երգի ու տեսահոլովակի հիմնական նպատակն իր անկախությունը պաշտպանելն է ։ Տեսահոլովակի պրեմիերան կայացել է VEVO ալիքում 2011 թվականի սեպտեմբերի 26-ին ։
Երգացանկ
Թվային ներբեռնում
CD սինգլ
Հիթ-շքերթ
«Mr. Know It All» երգը Billboard Adult Pop Songs հիթ-շքերթում իր նորամուտը կատարել է 30-րդ հորիզոնականում ։ Սեպտեմբերի 15-ին երգն ընդգրկվել է Billboard Hot 100 հիթ-շքերթում՝ զբաղեցնելով 18-րդ հորիզոնականը ; «Mr Know It All» երգը Հարավային Կորեայի թվային ներբեռնումների հիթ-շքերթում իր նորամուտը կատարել է առաջին հորիզոնականում ։
Ծանոթագրություններ
Կատեգորիա:Քելլի Քլարկսոնի երգեր
Լա Մոտ դյու Կեր
Լա Մոտ Դյու Կեր (La Mota dau Caire), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04134
Բնակչություն
Համայնքի բնակչությունը 2008 թվականին կազմում էր 504 մարդ։
Կլիմա
Լա Մոտ դյու Կերի կլիման միջերկրածովային է։
Տնտեսություն
2007 թվականի տվյալներով 293 աշխատունակ տարիքի մարդկանցից (15-64 տարեկան) 204-ը տնտեսապես ակտիվ էին, 89-ը անգործ (ակտիվության ցուցանիշը 69.6 %, 1999 թվականին եղել է՝ 73,3 %)։ 204 աշխատունակ բնակիչներից 173-ը աշխատում էին (94 տղամարդ և 79 կին), անաշխատանք էին 31-ը (16 տղամարդ և 15 կին)։ 89 անգործ մարդկանցից 20-ը աշակերտներ կամ ուսանողներ են, 39-ը թոշակառու, 30-ը չէին աշխատում այլ պատճառներով ։
Ավատար 3
«Ավատար 3» (Avatar 3 ), սպասվելիք ամերիկյան էպիկ գիտաֆանտաստիկ ֆիլմ, որի ռեժիսորը, պրոդյուսերը, համահեղինակը և համախմբագիրը Ջեյմս Քեմերոնն է։ Ֆիլմը նախատեսվում է թողարկել 2023 թվականի դեկտեմբերի 22-ին ։ Այն 2009 թվականին լույս տեսած «Ավատար» ֆիլմի չորս նախատեսված սիքվելներից երկրորդն է և լինելու է «Ավատար 2» ֆիլմի սիքվելը՝ դառնալով «Ավատար» ֆիլմաշարի երրորդ ֆիլմը։ Հայտարարվել է, որ Քեմերոնն արտադրելու է ֆիլմը Ջոն Լանդաուի հետ, իսկ Ռիք Ջաֆան և Ամանդա Սիլվերը լինելու են սցենարի համահեղինակները։ Սակայն ավելի ուշ հայտարարվել է, որ Քեմերոնը, Ջաֆան, Սիլվերը, Ջոշ Ֆրիդմանը և Շեյն Սալեռնոն մասնակցել են բոլոր սիքվելների սցենարները գրելու գործընթացին, ինչն անհասկանալի է դարձնում այն, թե ով է նշվելու վերջնական տիտրերում    ։ Դերասաններ Սեմ Ուորթինգտոնը, Զոյի Սալդանան, Սթիվեն Լենգը, Սիգուրնի Ուիվերը, Ջոել Դևիդ Մուրը, ՍիՍիԷյջ Փաունդերը, Դիլիփ Ռաոն և Մեթ Ջերալդը ենթադրաբար կերտելու են առաջին երկրորդ ֆիլմերում իրենց դերերը։ Երկրորդ ֆիլմից իրենց դերերը կրկնելու են Քլիֆ Քուրտիսը, Էդի Ֆալկոն, Բրենդան Քոուելը, Միշել Եոն, Ջեմեյն Քլեմենթը և Ունա Չապլինը ։
2017 թվականի օգոստոսի 15-ին «Ավատար 3» ֆիլմը սկսել է նկարահանվել զուգահեռաբար «Ավատար 2»-ի հետ։ Երկու լրացուցիչ սիքվելները սկսելու են նկարահանվել, երբ երկրորդ և երրորդ մասերն ավարտեն հետարտադրությունը։ «Ավատար 4» և «Ավատար 5» ֆիլմերը ենթադրաբար լույս են տեսնելու համապատասխանաբար 2025 թվականի դեկտեմբերի 19-ին և 2027 թվականի դեկտեմբերի 17-ին։
Արտադրություն
2017 թվականի հուլիսի 31-ին հայտարարվել է, որ Նոր Զելանդիայում գործունեությունը ծավալող Weta Digital տեսողական էֆեկտների ստուդիան սկսել է աշխատել «Ավատար» ֆիլմի սիքվելների վրա ։
Քասթինգ
2017 թվականի օգոստոսին Մեթ Ջերալդը պաշտոնապես պայմանագիր է կնքել առաջին ֆիլմում իր կողմից մարմնավորված կապրալ Լայլ Ուեյնֆլիթի կերպարը հետագա բոլոր սիքվելներում կերտելու համար ։ 2017 թվականի օգոստոսին Empire-ի հետ հարցազրույցում Քեմերոնը հայտնել է, որ Սթիվեն Լենգը ոչ միայն վերադառնալու է բոլոր չորս սիքվելներում, այլ լինելու է նաև բոլոր այդ ֆիլմերի հիմնական անտագոնիստը ։ 2017 թվականի հոկտեմբերի 3-ին Քեյթ Ուինսլեթը պայմանագիր է ստորագրել, որի համաձայն բոլոր չորս սիքվելներում անորոշ դեր է կատարելու, որը Քեմերոնի կողմից նկարագրվել է որպես «Ռոնալ» ։ 2018 թվականի հունվարի 25-ին հաստատվել է, որ Դիլիփ Ռաոն վերադառնալու է բժիշկ Մաքս Փաթելի դերում ։
2018 թվականի ապրիլին Դևիդ Թյուլիսը հայտարարել է ֆիլմաշարում իր մասնակցության մասին, հայտնելով, որ նա ընդգրկվելու է չորս սիքվելներից երեքում։ 2020 թվականի հունվարին Թյուլիսն ասել է, որ նրա կերպարը Նա'վի է  ։ Այս պատճառով Թյուլիսին հաճախ վերագրում էին «Ավատար 2» ֆիլմի դերասանական կազմին, սակայան, 2020 թվականի հունվարին նա հայտնել է, որ նկարահանվելու է միայն վերջին երեք սիքվելներում ։
Նկարահանումներ
Պրոդյուսեր Ջոն Լանդաուի խոսքով՝ «Ավատար 3»-ի և դրան նախորդող ֆիլմի խաղարկային նկարահանումները սկսվել են Նոր Զելանդիայում 2019 թվականի սկզբին ։
2020 թվականի մարտի 17-ին Լանդաուն հայտարարել է, որ «Ավատար»-ի սիքվել ֆիլմերի նկարահանումները Նոր Զելանդիայում սառեցվել են COVID-19 համավարակի պատճառով։ Նա նաև հաստատել է, որ արտադրությունն անցկացվելու է միայն Լոս Անջելեսում ։ Սակայն տեսողական էֆեկտների վրա աշխատանքը շարունակվելու է Վելինգտոնում Weta Digital ընկերության կողմից ։
Մայիսի սկզբին Նոր Զելանդիայի կառավարությունը հավանություն է տվել առողջապահության և անվտանգության արտադրության արձանագրություններին, ինչը թույլ է տվել վերսկսել նկարահանումները երկրում։ Այնուամենայնիվ ֆիլմի արտադրության անձնակազմը դեռ չի վերադարձել Նոր Զելանդիա ։ Մայիսի 31-ին «Ավատար»-ի անձնակազմի մի մասը, ներառյալ Ջեյմս Քեմերոնին, Նոր Զելանդիա մուտք գործելու թույլտվություն է ստացել «զգալի տնտեսական արժեք» ներկայացնող նախագծի համար անհրաժեշտ համարվող օտարերկրացիների համար սահմանային բացառությունների հատուկ կատեգորիայի շրջանակներում ։ 2020 թվականի հունիսի 1-ին Լանդաուն իր ինստագրամյան կայքէջում լուսանկար է հրապարակել իր և Քեմերոնի հետ, ցույց տալով, որ նրանք վերադարձել են Նոր Զելանդիա՝ նկարահանումները վերսկսելու համար։ Նոր Զելանդիա նրանց ժամանումից հետո մեկնած նկարահանող խմբի բոլոր 55 անդամները կառավարության հսկողության ներքո 2 շաբաթ ժամանակահատվածով մեկուսացվել են Վելինգտոնի հյուրանոցներից մեկում, նախքան նկարահանումները վերսկսելը։ Այսպիսով «Ավատար 2» և «Ավատար 3» ֆիլմերը դառնալու են առաջին խոշոր հոլիվուդյան բլոկբաստերները, որոնց արտադրությունը վերսկսվել է համավարակի պատճառով հետաձգվելուց հետո   ։
Թողարկում
20th Century Studios-ը նախատեսում է թողարկել «Ավատար 3» ֆիլմը 2023 թվականի դեկտեմբերի 22-ին՝ 2021 թվականի դեկտեմբերի 17-ին «Ավատար 2» ֆիլմի թողարկումից երկու տարի անց ։
Սիքվելներ
«Ավատար 3»-ը 2009 թվականին լույս տեսած «Ավատար» ֆիլմի չորս նախատեսված սիքվելներից երկրորդն է։ «Ավատար 4» և «Ավատար 5» ֆիլմերի թողարկումը նախատեսվում է երրորդ ֆիլմից հետո ։
Ղուբայի խանություն
Ղուբայի խանություն, պետական կազմավորում 1747-1806 թվականներին՝ ներկայիս Ադրբեջան պետության տարածքի հյուսիս-արևելքում։ Ստեղծվել է 18-րդ դարի, 2-րդ կեսին, կենտրոնն էր Ղուբա (Կուբա) քաղաքը։ 1758-1789 թվականներին իշխել է Ֆաթալի խանը (1736-1789), որը խանության շուրջն է միավորել Ադրբեջանի մերձկասպյան բոլոր հողերը՝ մինչև Արդաբիլ քաղաքը։
1787 թվականին վրաց Հերակլ 2-րդ թագավորի հետ դաշինք է կնքել ընդդեմ Իրանի։ 1775, 1783 և 1787 թվականներին Ղուբայի խանության դեսպանները դիմել են ռուսական կառավարությանը՝ խնդրելով դրա հովանավորությունը։ 1790-ական թվականների սկզբին Ղուբայի խանությունը մասնատվել է, իսկ 1806 թվականին միացել Ռուսաստանին, որը վավերացվել է 1813 թվականի Գյուլիստանի հաշտության պայմանագրով։
Կատեգորիա:Հյուսիսային Իրանի խանություններ
? (ալբոմ, XXXTentacion)
«?», ամերիկացի ռեփեր XXXTentacion-ի երկրորդ ստուդիական և իր կյանքի ընթացքում թողարկված վերջին ալբոմը։ Թողարկվել է 2018 թվականի մարտի 16-ին` Bad Vibes Forever, Caroline Distribution և Capitol Music Group լեյբլների միջոցով ։ Ալբոմը հիմնականում պրոդյուսերավորել է Ջոն Կանինգեմը և իր մեջ է ներառում համատեղ աշխատանքներ PnB Rock-ի, Matt OX-ի, Թրևիս Բարքերի, Joey Badass-ի և այլոց հետ։
Ալբոմն առաջին հորիզոնականով դեբյուտ է կատարել ամերիկյան Billboard 200-ում, որը դարձել է ռեփերի առաջին համար մեկ ալբոմն այդ չարթում ։ 2018 թվականի օգոստոսի 7-ին Ձայնագրող ընկերությունների ամերիկյան ասոցիացիան ալբոմին պլատինե հավաստագրում է տվել։ Ալբոմին աջակցել են երեք սինգլ` «Sad!», «Changes» և «Moonlight»։ 2018 թվականի հունիսի 18-ին՝ XXXTentacion-ի մահից հետո «Sad!» երգը զբաղեցրել է մի քանի երկրների, այդ թվում նաև Billboard Hot 100 չարթի առաջին հորիզոնականը։
Պատմություն
Իր դեբյուտային ստուդիական ալբոմը XXXTentacion-ը թողարկել է 2017 թվականի օգոստոսին, որն ունեցել է շահույթային մեծ հաջողություն ։ Ալբոմի թողարկումից հետո նա հայտարարել է, որ հեռանում է երաժշտությունից՝ բացասական վերաբերմունքի պատճառով , սակայն, արդյունքում, մեկ ալբոմի համար 6 միլիոն դոլարով պայմանագիր է կնքել Caroline Distribution-ի հետ և 2017 թվականի դեկտեմբերի 11-ին թողարկել է «A Ghetto Christmas Carol» ալբոմը SoundCloud-ում ։
Ալբոմի թողարկումից հետո նա հայտարարել է, որ ձայնագրում է երեք նոր ալբոմ և ի վերջո հայտարարել է՝ «Bad Vibes Forever», «Skins» և «?» ալբոմների մասին՝ 2017 թվականի դեկտեմբերի 23-ին՝ տնային կալանքից ազատվելուց հետո ։
Երգացանկը և թողարկման ամսաթիվը հաստատվել է 2018 թվականի մարտի 12-ին XXXTentacion-ի սոցցանցերում ։
Ստեղծագործություն
Ալբոմի երգերը թողարկվել են տարբեր երաժշտական ժանրերում, ինչպիսիք են ակուստիկան, էմոն, ինդի ռոքը, հին դպրոցի հիփ հոփը և թրեպը  ։ «I Don’t Even Speak Spanish LOL» երգը ռեգետոն ոճի է, մինչդեռ «Infinity (888)» երգը՝ «դասական հիփ հոփ երգ է» ։
Աջակցություն
Ալբոմի շապիկն առաջին անգամ ցուցադրվել է 2018 թվականի հունվարի 28-ին XXXTentacion-ի ինստագրամյան պատմությունում՝ «Շուտով» մակագրմամբ։ Այդ նույն օրը նա բացատրել է, որ՝
2018 թվականի փետրվարի 21-ին ռեփերը թողարկել է «Hope» երգն իր SoundCloud-ի էջում, որը նվիրված է Մարջորի Սթոունման Դուգլաս ավագ դպրոցի հրաձգության ողջ մնացածներին ։ «Hope» երգը թողարկվել է այն բանից հետո, երբ XXXTentacion-ը բարեգործական համերգ է տվել և իր ցավակցությունն է հայտնել հրաձգության զոհերին ։
2018 թվականի փետրվարի 25-ին՝ «Hope» երգի թողարկումից հետո, XXXTentacion-ը սոցցանցերում հաղորդագրություններ է հրապարակել՝ կանադացի ռեփեր Դրեյքին մեղադրելով իրեն սպանելու սպառնալիքի մեջ՝ Դրեյքի կոպիտ լուսանկարների հետ միասին ։
Սինգլներ
«Sad!» և «Changes» գլխավոր սինգլները թողարկվել են 2018 թվականի մարտի 1-ին` սթրիմինգի և ներբեռնման համար․ «Sad!» երգը 17-րդ հորիզոնականով դեբյուտ է կատարել, իսկ հրտագայում հասել է առաջին հորիզոնականը Billboard Hot 100 հիթ-շքերթում, դառնալով ռեփերի այդ չարթում առաջին համար մեկ և մինչ օրս նրա ամենահաջողված սինգլը ։ Մինչդեռ «Changes»-ը՝ 2018 թվականի մարտի 13-ին դեբյուտ է կատարել 47-րդ հորիզոնականում և հասել է 18-րդ հորիզոնականը։ Երրորդ սինգլը՝«Moonlight»-ը թողարկվել է հետմահու՝ 2018 թվականի օգոստոսի 14-ին ։
Արտաքին հղումներ
Կատեգորիա:2018 ալբոմներ Կատեգորիա:XXXTentacion-ի ալբոմներ Կատեգորիա:Billboard 200 գլխավորած ալբոմներ
Մարզական լրագրողի միջազգային օր
Մարզական լրագրողի միջազգային օր մասնագիտական տոն, որը նշվում է 1995 թվականից սկսած՝ հուլիսի-2-ին։
Մարզական մամուլի միջազգային ասոցիացիայ (AIPS) պատմություն
Մարզական լրագրության միջազգային օրը նշվում է 1995 թվականից ի վեր՝ Մարզական մամուլի միջազգային ասոցիացիայի նախաձեռնությամբ։ Հուլիսի 2 ամսաթիվը պատահական չէ ընտրած։ 1924 թվականի հուլիսի 2-ին  Ֆրանսիայում ստեղծվել Մարզական մամուլի միջազգային ասոցիացիան (AIPS)։ Այժմ այդ կազմակերպությանը անդամակցում է մարզական լրագրողների ազգային 150 միություն ։
Տոնի առանձնահատկություններ
Մարզական լրագրողի միջազգային օրվա կապակցությամբ մարզական լրագրողների ազգային ասոցիացիաները կազմակերպում են տոնական նիստեր և միջոցառումներ։ Որոշ երկրներում մարզական լրատվամիջոցների ներկայացուցիչներն այդ օրը շնորհվում են իրար։
Հուլիսի 2-ին մի շարք երկրներում անցկացվում են մարզական  հատուկ միջոցառումներ, որոնց ժամանակ մարզական  լրագրողները ցույց են տալիս իրենց նվիրվածությունը ֆիզիկական դաստիարակության, սպորտի և առողջ ապրելակերպի խթանմանը, ոչ միայն խոսքով, այլև գործով։
Տես նաև
Ազատ մամուլի համաշխարհային օր
Արտաքին հղումներ
Կատեգորիա:Լրագրություն Կատեգորիա:Մասնագիտական տոներ
Ճահիճ (խումբ)
«Ճահիճ» (Le Marais), Ֆրանսիական հեղափոխության ժամանակաշրջանում Կոնվենտի դեպուտատների մի խմբի (որոնք մեծամասնություն էին կազմում) ժամանակակիցներից տրված անվանումը։ «Ճահիճը», որի նշանավոր ներկայացուցիչներն էին Տիբոդոն, Բարասը, չէր հարում քաղաքական որևէ խմբավորման, բայց ենթադրաբար գնում էր նրա ետևից, ով տվյալ պահին ուժեղ էր։ Սկզբում «ճահիճը» հարում էր ժիրոնդիստներին, այնուհետև՝ յակոբինյաններին, վերջիններիս պառակտման շրջանում (1794 թվական)։ Տերմիդորյան հեղաշրջման ժամանակ (1794 թվականի հուլիս) «ճահիճն» անցավ տերմիդորների կողմը։ Հետագայում «ճահիճ» անվանումը տրվել է քաղաքական այն խմբավորումներին, որոնք տատանվել են կամ անվճռական եղել, խուսափել պայքարից։
ԱՄՆ-ի անկախության հռչակագիր
Միացյալ Նահանգների անկախության հռչակագիր (United States Declaration of Independence), Հյուսիսային Ամերիկայի հեղափոխական ազատագրական պատերազմի ժամանակ՝ բրիտանական գաղութների (13 նահանգների) ներկայացուցիչների՝ Ֆիլադելֆիայի Մայրցամաքային 2-րդ կոնգրեսում, հուլիսի 4-ին ընդունված հռչակագիր, որն ազդարարում էր գաղութների անջատումն Անգլիայից և Ամերիկայի Միացյալ Նահանգների ստեղծումը։
Անկախության հռչակագիրը կազմված է 18-րդ դարի ֆրանսիական լուսավորիչների գաղափարների ոգով՝ Թոմաս Ջեֆերսոնի նախագծի հիման վրա։ Անկախության հռչակագիրը հռչակում էր բոլոր մարդկանց հավասարությունն օրենքի առջև, ժողովրդի գերիշխանությունը և ժողովրդի իրավունքները ոտնահարող կառավարության դեմ նրա ապստամբելու իրավունքը և այլն։ Քննարկման ժամանակ Հարավի ստրկատեր հողատերերի պահանջով հռչակագրի նախագծից հանվեց ստրկությունը և ստրկավաճառությունը դատապարտող կետը։
Անկախության հռչակագիրն իր ժամանակի համար առաջադիմական և հեղափոխական փաստաթուղթ էր համարվում, ժողովրդական զանգվածների լուրջ նվաճում, որը որոշակի ազդեցություն ունեցավ ֆրանսիական հեղափոխության և Լատինական Ամերիկայում ազգային-ազատագրական շարժման վրա։
Նադյա Մուսաջի
Նադյա Մուսաջի (Naadiya Moosajee, ), հարավաֆրիկացի ինժեներ, սոցիալական ձեռներեց և «Կանայք ճարտարագիտության բնագավառում» (WomEng) հասարակական կազմակերպության հիմնադիր։ Կազմակերպության նպատակն է աֆրիկյան տարբեր երկրներում աղջիկների շրջանում զարգացնել ինժեներական տաղանդը։
ԱՄՆ-ի անկախության հռչակագիր
Անկախության հռչակագրի հեղինակը Ջեֆերսոնն է։
Նադյա Մուսաջի
Կենսագրություն
Նադյա Մուսաջին ծնվել է 1984 թվականին, Քեյփթաունում ։ Քեյփթաունի համալսարանից ստացել է գիտությունների բակալավրի կոչում և քաղաքացիական ճարտարագետի որակավորում։ 2009 թվականին նույն համալսարանից ստացել է գիտությունների մագիստրոսի կոչում տրանսպորտային ճարտարագետի որակավորմամբ։ Մագիստրատուրայի վերջին տարում ուսանողական փոխանակման ծրագրով 12 ամիս ուսանել է Գերմանիայի Շտուտգարտի համալսարանում ։ 2013 թվականին ավարտել է Էդինբուրգի համալսարանը Բիզնեսի մագիստրոսի աստիճանով ։
ԱՄՆ-ի անկախության հռչակագիր
Կատեգորիա:Փաստաթղթեր Կատեգորիա:ԱՄՆ-ի պատմություն Կատեգորիա:1776 Կատեգորիա:Մարդու իրավունքներ Կատեգորիա:Քաղաքական փիլիսոփայության գրականություն Կատեգորիա:Պաշտոնական փաստաթղթեր Կատեգորիա:Իրավունքի պատմություն Կատեգորիա:ԱՄՆ-ի իրավունքի աղբյուրներ Կատեգորիա:Մարդու իրավունքների պատմություն
Նադյա Մուսաջի
Գործունեություն
Առաջին գիտական աստիճանն ստանալուց մեկ տարի հետո որպես նախագծային ինժեներ աշխատանքի է անցել Քեյփթաունում հիմնված Arcus Gibb Engineering (այժմ՝ GIBB Engineering) խորհրդատվական ինժեներական ընկերությունում։
2010 թվականի Ֆուտբոլի աշխարհի առաջնության ժամանակ աշխատել է որպես VIP և մեդիա տրանսպորտային համակարգող ։
2009 թվականին երիտասարդական գործողությունների ցանցի (Youth Action Network) կողմից նշանակվել է Գլոբալ առաջնորդության գործընկեր և պաշտոնավարել է մինչև 2010 թվականի նոյեմբեր։ 2011 թվականի մայիսից մինչև 2013 թվականի հուլիս Pegasys Strategy & Development-ում եղել է պլանավորման ղեկավար, ինչպես նաև կլիմայի մեծածավալ փոփոխության վերաբերյալ և հանրային տրանսպորտային ծրագրերի գծով խորհրդատու ։
2014 թվականի դեկտեմբերին Ֆորբս ամսագրի կողմից ընդգրկվել է «2014 թվականի Աֆրիկայի երիտասարդ 20 ամենահզոր կանանց» շարքում ։
Գործունեության ընթացքում հիմնադրել է մի շարք շահույթ չհետապնդող ընկերություններ և կազմակերպություններ, այդ թվում՝ «Naadiya M», հագուստի նախագծում, արտադրություն և մարկետինգ, որը հիմնադրել է 2013 թվականին, 2014 թվականին համահիմնադրել է JourneyMap Consulting տաղանդների որոնման և ձեռքբերման ձեռնարկությունը, որի գրասենյակները գտնվում են Յոհանեսբուրգում և Քեյփթաունում , 2005 թվականին համահիմանդրել և ղեկավարում է «Կանայք ճարտարագիտության բնագավառաում» (WomEng) կազմակերպությունը, որն ընթացիկ գործողություններ է իրականացնում Հարավային Աֆրիկայում և Քենիայում ։
Արտաքին հղումներ
Կատեգորիա:Հարավաֆրիկացի կին ճարտարագետներ Կատեգորիա:Հարավաֆրիկացի ձեռներեցներ Կատեգորիա:Քեյփթաունի համալսարանի շրջանավարտներ
Ֆեյա Բալաբինայի տուն (Դոնի Ռոստով)
Ֆեյա Բալաբինայի տուն (Дом Феи Балабиной), շենք Ռուսաստանի Դոնի Ռոստով քաղաքում։ Հասցեն՝ Շահումյան փողոց, 58։ Տունը մշակութային ժառանգության բացահայտված օբյեկտ է (գրանցման համար` 6130402000, հրաման` № 191, 2004 թվականի դեկտեմբերի 29) ։
Պատմություն և նկարագրություն
1910 թվականից տան տեր է դարձել Դարիուշ Անտոնովիչ Յուզեֆովիչը։ Նոր տերը շենքում չի ապրել, սակայն հյուրանոցը վերանվանել է «Բրիստոլ»։ Նույն թվականին տեղի է ունեցել նշանավոր իրադարձություն` այս տանը ծնվել է հետագայում անվանի պարուհի Ֆեոնա Իվանովնա Բալաբինան։ 15 տարեկանում նա վերցրել է հնչեղ «Ֆեյա» («Փերի») կեղծանունը և տեղափոխվել Լենինգրադ ։
1920 թվականից հետո տունը ստացել է համայնքային բնակատեղի կարգավիճակ, վերապրել է երկու պատերազմ։
Այն տանը, որտեղ ծնվել և մինչև Լենինգրադ մեկնելն ապրել է Ֆեյա Բալաբինան, փակցված է եղել հուշատախտակ.
Տունն այժմ գտնվում է գրեթե կիսաքանդ վիճակում, և նրա հետագա ճակատագիրն անորոշ է։ Հուշատախտակը պատից հանված է և նրա գտնվելու վայրն անհայտ է ։
Արտաքին հղումներ
Կատեգորիա:Դոնի Ռոստովի շենքեր և կառույցներ Կատեգորիա:Դոնի Ռոստովի տեսարժան վայրեր Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Ռեգեն (քաղաք)
Ռեգեն (Regen), քաղաք Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 11 749 մարդ (դեկտեմբերի 31, 2010 թվական) ։ Զբաղեցնում է 65,15 կմ² մակերես տարածք։ Պաշտոնական կոդ՝ 09 2 76 138։
Քաղաքային համայնքը ստորաբաժանվում է 59 քաղաքային շրջանների։
Արտաքին հղումներ
Կատեգորիա:Գերմանիայի բնակավայրեր
Նոդար Ծուլեիսկիրի
Նոդար Ծուլեիսկիրի (ნოდარ წულეისკირი, ), վրացի գրող։
Կենսագրություն
1956 թվականին ավարտել է Թբիլիսիի պետական համալսարանի արևելյան լեզուների ֆակուլտետը։ Նրա «Սպիտակ սար» առաջին պատմվածքը տպագրվել է 1962 թվականին «Ցիսկարի» ամսագրում 1969 թվականին լույս է տեսել Ծուլեիսկիրիի «Թութարչելա» վեպը ։
1990 թվականին եղել է Վրաստանի մշակույթի նախարար, 1992 թվականին՝ Վրաստանի ազգային գրադարանի տնօրեն։ Թբիլիսիից հեռացել և հաստատվել է Ծերաքվի գյուղում, որտեղ եղել է դպրոցի տնօրեն և դասավանդել է վրաց լեզու և գրականություն։
Ծուլեիսկիրիի ստեղծագործությունները թարգմանվել են ուկրաիներեն, հայերեն, ռուսերեն, ուզբեկերեն, լիտվերեն, գերմաներեն, լեհերեն և ռումիներեն։
Թաղված է Մառնելուլի շրջանի Ծերաքվի գյուղում։
Արտաքին հղումներ
Կատեգորիա:Վրացի գրողներ Կատեգորիա:1932 ծնունդներ Կատեգորիա:1986 մահեր Կատեգորիա:Մարտի 5 ծնունդներ Կատեգորիա:Փետրվարի 11 մահեր Կատեգորիա:Թբիլիսիի պետական համալսարանի շրջանավարտներ Կատեգորիա:Վրաստանի գրողների միության անդամներ
Ռաս ալ-Այնի շրջան
Ռաս ալ-Այնի շրջան (ناحية رأس العين), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ռաս ալ-Այնի գավառի 2 շրջաններից մեկը։
Ծանոթագրություններ
Կատեգորիա:Սիրիայի շրջաններ Կատեգորիա:Ռաս ալ-Այնի գավառ
Քեռի արջը (մուլտֆիլմ)
Սյուժե
Արջը տեսնում է, թե ինչպես է նապաստակը գազար է հավաքում և որոշում է ինքն էլ ձմռան պաշար կուտակել։ Ոզնին գնում է սունկ հավաքելու, և Արջը միանում է նրան։ Սկյուռը ձմռան համար անտառային ընկույզ է ամբարում, և Արջը, մի կողմ գցելով սունկը, սկսում է ընկույզ համտեսել։ Կատուն գնում է կարթով ձուկ որսալու, և Արջը նրա հետ գնում է գետ։ Աղվեսը համոզում է Արջին իր հետ հավեր գողանալ, և շները կծոտում են նրան։ Արդյունքում տարբեր գործեր ձեռնարկող քեռի Արջն այդպես էլ չի կարողանում դրանցից ոչ մեկն ավարտին հասցնել։
Վերաթողարկում DVD ձևաչափով
Մուլտֆիլմը բազմիցս թողարկվել է DVD ձևաչափով` ընդգրկվելով մուլտֆիլմների ժողովածուներում։
Սկավառակի մեջ ներառված են եղել հետևյալ մուլտֆիլմերը. «Նավակ» (1956), «Ո՞վ ասաց մյաու» (1962), «Ձկնորս կատուն» (1964), «Քեռի Արջը» (1970), «Ի՞նչ թռչուն է սա» (1955), «Մի պարկ խնձոր» (1974), «Աքաղաղը և ներկը» (1964), «Սունկ-խրճիթ» (1958) ։
Սկառավակի մեջ ներառված են եղել հետևյալ մուլտֆիլմները. «Գեներալ Տոպտիգին» (1971), «Մաշենկա» (1992), «Քեռի Արջը» (1970), «Երկու ժլատ արջուկներ» (1954), «Կռվարար Արջուկը» (1955), «Պապն ու թոռը» (1950), «Երեք արջեր» (1958) ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Յուրի Պրիտկովի մուլտֆիլմեր
Ֆիխթախ
Ֆիխթախ (Viechtach), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 8254 մարդ (դեկտեմբերի 31, 2010 թվական) ։ Զբաղեցնում է 62,48 կմ² մակերես տարածք։ Պաշտոնական կոդ՝ 09 2 76 144։
Վիցմանսբերգ
Վիցմանսբերգ (Witzmannsberg), Համայնք Գերմանիայում, Բավարիա երկրամասի վրա։
Հաշվետու է Ստորին Բավարիայի ադմինիստրատիվ շրջանին։ Մտնում է Պասաու շրջանի մեջ։ Բնակչությունը կազմում է 1741 մարդ (դեկտեմբերի 31, 2010 թվական) ։ Զբաղեցնում է 18,73 կմ² տարածք։ Պաշտոնական կոդ- 09 2 75 160։
Իլզադ Ախմետով
Իլզադ Տոգլոկովիչ Ախմետով (Ильза́т Тогло́кович Ахме́тов, ), ռուս ֆուտբոլիստ, կիսապաշտպան, Ռուբին ակումբի կիսապաշտպան։
Ակումբային կարիերա
Մանկության տարիներին խաղացել է Բիշքեկում «Ալգա»-ի կազմում։ Դպրոցական տարիներին տեղափոխվել է Տոլյատիի Յուրի Կոնոպլյովի ակումբային կազմ, հետո տեղափոխվել է «Ռուբինի-1997» Կազանի թիմ ։
16 տարեկան 8 ամսական հասակում, նշել է իր դեբյուտը «Ռուբին» թիմի հիմնական կազմում՝ մասնակցելով Ռուսաստանի գավաթի խաղարկության 1/16 եզրափակչի՝ «Լուչ-Էներգիա» ակումբի դեմ խաղում, այդպիսով դառնալով ամենաերիտասարդ ֆուտբոլիստը Կազանի «Դեբյուտանտ» ակումբի կազմում։ Պրեմիեր լիգայում նա իր դեբյուտը կատարել է 2014 թվականի հոկտեմբերի 20-ին «Մորդովիայի» ակումբի դեմ խաղում ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Օտարը օտար երկրում
«Օտարը օտար երկրում» (Stranger in a Strange Land, անվանումը ռուսերենում թարգմանվում է նաև «Օտարը երկրում օտար», գործնական անվանումը` «The Heretic»), Ռոբերտ Հայնլայնի ֆանտաստիկ փիլիսոփայական վեպը, որը 1962 թվականին արժանացել է Հյուգոյի մրցանակին։
Սյուժեն ներառում է բազմաթիվ պատմափիլիսոփայական ակնարկներ, որը հանդիսանում է Վալենտայն Մայքլ Սմիթի կենսագրությունը, ով դաստիարակվել է մարսիանների կողմից, վերադարձել է Երկիր և դարձել է նոր մեսիա։ Վեպի հրատարակումը առաջացրեց սկանդալ։ Մինչև 1991 թվականը ԱՄՆ–ում վեպը հրատարակվել է բնագրից մոտ 25 %–ը կրճատված։
Պատմություն
Մարսիական մաուգլիի մասին ստեղծագործության միտքը առաջին անգամ Հայնլայնին եկել է 1948 թվականի աշնանը, բայց այդ պահին նա չուներ բավական ժամանակ, որպեսզի իր ձեռքն առներ այդպիսի հսկայան ստեղծագործության շարադրելը։ Ավելի ուշ նա սկսեց այդ վեպի հատվածները գրել, 1955 թվականին «Սմիթ անունով մարսիանին» (A Martian Named Smith) ստեղծագործությունն ուներ 43 000 բառ, որտեղ էլ ստեղծագործությունը կանգնում է։ 1958 թվականի ապրիլի 5–ին Հայնլայնը շարունակեց իր աշխատանքը վեպի վրա, որին արդեն տվեց «Հերետիկոս» (The Heretic) անվանումը։ «Աստղային դեսանտ» ստեղծագործությունից հետո նա նորից սկսեց գրել «Հերետիկոս»–ը, որն ավարտեց 1960 թվականի գարնանը։ Այժմ նրա գործնական անվանումն էր «Մարդը Մարսից» (The Man From Mars), վեպը զբաղեցնում էր 800 էջ և ներառում էր շուրջ 220 000 բառ (այդ ժամանակ սովորական վեպի չափսը մոտ 300  էջ էր և պարունակում էր մոտ 80 000 բառ)։
Գրական գործակալ Լյորտոն Բլասինգեյնը միանգամից առաջարկեց վեպը Putnam’s Sons հրատարակությանը, քանի որ ըստ պայմանագրի պայմանների այդ հրատարակությունը պետք է առաջինը ծանոթանար Հայնլայնի հաջորդ վեպի հետ։ Putnam–ում համաձայնվում են հրատարակել վեպը, սակայն առանց կրոնական և սեռական թեմաների, որը, ըստ Հայնլայնի, անհնար էր։ Արդյունքում հրատարակությունն ընդունեց վեպը, սակայն նախապես Հայնլայնը կրճատեց այն և չափը դարձրեց մոտ 160 000 բառ։ Այն հրատարակվել է 1961 թվականին իր վերջնական վերնագրով՝ «Օտարը օտար երկրում» (Stranger in a Strange Land) ։
Սյուժե
Վալենթայն Մայքլ Սմիթը ծնվել է Մարսում չարաբաստիկ «Դեսպանորդ» նավի անձնակազմում Լուսնի վրա բնակություն հաստատվելուց մոտավորապես ութ տարի հետո։ Մարսի վրա չդիմակայելով 480-օրյա սկզբի սպասմանը, նրա անձնակազմի անդամները մահանում են կամ ինքնասպան են լինում, բայց նորածին Մայքին վերցնում են մարսիանները։ Հենց մարսիանների քաղաքակրթության նկարագրությունը Հայնլայնը փոխ է առել իր «Կարմիր մոլորակ» (1949) վեպից։ Մարսիանները չունեն սեռ, իսկ կյանքի ցիկլի ընթացքում փոխակերպվում են երեք տարբեր ձևերի։ Երեխաները անկաշկանդորեն ուրախանում են և ծնում են իրենց նմաններին, ֆլեգմատիկ մեծահասակ հսկա մարսիանները հոգ են տանում իրենց մոլորակի մասին և զարգացնում են իրենց հոգևորը, մինչև որ չեն վերածվում Ծերի․ կյանքի ոչ նյութական ձև, որն ունի գրեթե աստվածային հնարավորություններ (մի անգամ նրանք ոչնչացրել են հինգերորդ մոլորակը՝ Ֆաետոնը)։
Երրորդ համաշխարհային պատերազմից հետո Մարս է ուղարկվում «Չեմպիոն» նավը։ «Չեմպիոն»–ի անձնակազմով բերված Երկիր՝ Վալենթայնը զգում է ֆիզիկական և հոգևոր շոկ։ Նա սովոր չէ երկրի ձգողության ուժին, չի կարողանում տանել երկրացիների կոպտությունը և չի հասկանում նրանց սովորությունները և լեզուն (Հայնլայնը Երկիրը ներկայացնում է երգիծաբանորեն)։ Միաժամանակ նրան վտանգ է սպառնում․ Մայքլին են պատկանում այն տեխնոլոգիաների իրավունքները, որոնցից կախված է Երկրի բարեկեցությունը, նրա վիճակը համադրելի է պետական բյուջեի հետ (իրավաբանորեն նա է «Դեսպանորդ»–ի ամբողջ անձնակազմի ժառանգը, իսկ նրա անդամները ստեղծել են կյանք ունեցող բազմաթիվ տեխնոլոգիաներ)։
Բուժքույր Ջիլիան Բորդմենը առաջին կինն էր, ում տեսել էր Մայքը, և նա առաջարկեց նրան «կիսել ջուրը» նրա հետ․ առաջին մարսիական սովորույթը, որը հաստատվել է Երկրի վրա։ Ջիլլի ընկերը՝ լրագրող Կեքստոնը պարզում է, թե ինչ թակարդի մեջ է ընկել Մայքը։ Կեքստոնը հափշտակվել էր Ֆեդերացիայի գաղտնի ծառայության կողմից, որից հետո Ջիլլն օգնում է Մայքին փախչել։ Փախստականներին իր մոտ է ընդունում սիբարիտ և բոնվիվան բժիշկ Ջուբալ Հարշոուն։ Նրա հետ զրույցի ընթացքում Մայքը սկսում է հասկանալ Երկրի և Մարսի սովորույթների տարբերությունները, և ներմուծում է մարսիական բառ «գրոկ», որը չի թարգմանվում երկրային լեզուներով։
Ջուբալն օգնում է Մայքին լուծել իր ժառանգության խնդիրը, ինչպես նաև ստանում է իշխանությունների կողմից Կեքստոնի ազատությունը։ Դրանից հետո Վալենթայնը թաքնվելու կարիք չուներ, նա հանգիստ կարող էր զբաղվել Երկրի սովորույթների ուսումնասիրությամբ։ Հատկապես նրան հետաքրքրել էին Երկրի կրոնները, նա հանդիպում է ֆոսթերիթների հզոր աղանդին։ Ֆոսթերիթների եպիսկոպոս Դիգբին ժխտում է Մայքի ֆորմուլան, և վերջինս սպանում է նրան։ Սպանությունից հետո Մայքը գիտակցում է, թե ինչ է անձնական պատասխանատվությունը, և որոշում է ավելի խորն ուսումնասիրել մարդկային ռասան։ Հարմարվելով, Մայքը լքում է Ջուբալին և ճամփորդում է Ջիլլի հետ Երկրով։ Նրանք միանում են շրջիկ կրկեսին։ Միմիայն հետևելով կապիկներին, Մայքը սկսում է հասկանալ մարդկության հասարակական հարաբերությունների էությունը, թե ինչ է մարդկային հումորը։ Սմիթը հասկանում է, որ իր առաքելությունն է ոչնչացնել տառապանքը, և ընդունվում է սեմինարիա, որտեղից նրան արտաքսում են։
Վեպի վերջին մասում Մայքը հիմնում է բոլոր Աշխարհների Եկեղեցին, որտեղ ընդունված են մարսիական կարգերը։ Նվիրյալները սովորում են մարսիական լեզուն և ձեռք են բերում գերմարդկային հատկություններ։ Ամեն ինչ ավարտվում է մասսայական հիստերիայով։ Ֆոսթերիթների մեծ մասն անցնում է Մայքի կողմ։ Արդյունքում Մայքը դուրս է գալիս ամբոխի մոտ և պատառոտվում է նրա կողմից։ Այդ ողբերգությունը ուղիղ եթերով հեռարձակում էին աշխարհի հեռուստաալիքները։ Մայքի մտերիմ շրջապատի անդամները (այդ թվում նաև Ջուբալը) ուտում են նրա մնացորդները ըստ մարսիական ավանդույթի։
Վեպի գործողություններն ավարտվում են երկնքում, որտեղ հրեշտակապետ Ֆոստերը ներկայացնում է հրեշտակ Դիգբիին նոր ղեկավարին՝ հրեշտակապետ Մայքլին։
Քննադատություն
Անմիջապես հրապարակումից հետո վեպը ստանում է բավականին խառը կարծիքներ։ Նյու Յորք Թայմսի հոդվածում Օրվիլ Պրեսկոտը հեգնանքով է արձագանքում վեպի մասին, որակավորելով «անլուրջ և ծիծաղելի», ասելով, որ «երբ անվերջ օրգիաները զուգորդվում է չափից շատ անմիտ դատարկախոսություններով, դա դառնում է անտանելի, որպես վիրավորանք ընթերցողների համբերությանը և ինտելեկտին» ։
Գրախոս Ֆլոյդ Գեիլը նշել է, որ «գրքի թերությունը ոչ այնքան նրա ազատագրության մեջ էր, այլ նրանում, որ Հայնլայնը կծել է ավելի մեծ կտոր, քան կարող էր ծամել» ։
Արտաքին հղումներ
Կատեգորիա:Ամերիկյան գիտաֆանտաստիկ վեպեր
Սո Բրենա
Աշխարհագրություն
Քաղաքապետարանը գտնվում է մոտ 410 կմ դեպի հարավ-արևելք, Փարիզում 45 կմ արևելք Լիոնի, 45 կմ դեպի հարավ Բուրկ-Ան-Բրեսա ։
Կոմունայի տարածքում հոսում է Ռոնա գետը։
Կլիմա
Կլիման բարեխառն է ցուրտ ձմեռներով և տաք ամառներով։ Անձրևները հազվադեպ են լինում, հիմնականում ամռանը։
Բնակչություն
Բնակչությունը 2010 թվականին կազմում էր 1043 մարդ։
Տնտեսություն
2010 թվականին, 663 մարդկանց միջև, այդ թվում նաև աշխատանքային տարիքի (15-64) 490 էին տնտեսապես ակտիվ, 173 - պասիվ (ակտիվության ինդեքսը 73.9%, 1999 թվականին այն էր, 64.4%)։ 490ից 419-ն էին ակտիվ բնակիչներ (239 տղամարդիք և 180 կանայք), գործազրկությունը 71 (33 տղամարդիկ, 38 կանայք )։ 173 ոչ ակտիվներից 36ը աշակերտներ էին և ուսանողներ, 62 - կենսաթոշակառուներ, իսկ 75ը պասիվ այլ պատճառներով ։
Կնեցգաու
Կնեցգաու (Knetzgau), կոմունա Գերմանիայում, Բավարիա երկրամասի Հասբերգե շրջանում։
Լովիյսա
Լովիյսա (Loviisa, Lovisa), քաղաք Ֆինլանդիայում, Ֆիննական ծոցի ափին, 87 կմ դեպի արևելք Հելսինկիից։ Լովիյսան սահմանակից է Կոուվոլա, Լապինյարվի, Մյուրսկյույլա, Պորվոո և Պյուխտյա համայնքներին։ Լովիյսան Լապինյարվիի հետ միասին ձևավորում են ենթանահանգ (Loviisan seutukunta)։ 2010 թվականին Լովիյսայի համայնքին միացան Պերնյայի, Լիլենդալի և Ռուոտսինպյուխտյայա համայնքները։
Լովիյսայի բնակչությունը երեք հարևան համայնքների միավորումից հետո 2010 թվականի հունվարից կազմում է շուրջ 15 565 մարդ Քաղաքային համայնքի տարածքը կազմում է 1 751,58 կմ², որից 25,83 կմ² զբաղեցնում են ջրամբարներ, իսկ 906,13 կմ² ափամերձ ջրերը։ Քաղաքի բնակչության 56% խոսում են ֆիններեն, իսկ 43 %՝ շվեդերեն։
Կնեցգաու
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 6347 մարդ։ Զբաղեցնում է՝ 43,98 կմ² տարածք։ Պաշտոնական կոդ 09 6 74 163։
Լովիյսա
Պատմություն
Քաղաքը հիմնադրվել է 1745 թվականին որպես սահմանամերձ ամրոց (Շվեդիայի և Ռուսաստանի սահմանին)։ Իր անվանումը ստացել է 1752 թվականին ի պատիվ շվեդական թագուհի Լովիսի Ուլրիկի Պրուսիացու։
Կնեցգաու
Կատեգորիա:Գերմանիայի բնակավայրեր
Սպիտակ մեծ տառեղ
Թռչնի այս տեսակը միշտ էլ համարվել է հազվագյուտ տեսակ, հանդիպում է գարնանային ու աշնանային ընթացքում՝ Սևանա լճի ավազանում, ավելի հաճախ՝ Արարատյան դաշտի ճահճուտներում։ Ամեն տարի մեծ սպիտակ տառեղի 200-300 անհատ երամներ կազմած ձմեռում են Արարատյան դաշտի ձկնաբուծական տնտեսությունների արհեստական լճակներում։
Լովիյսա
Պատմություն
XVIII դարում քաղաքը սկսել է ծաղկում ապրել, քանի որ թույլատրվել էր առևտուր անել օտարերկրյա պետությունների հետ։ Սակայն, 1855 թվականին քաղաքը գրեթե ամբողջությամբ ոչնչացել է հրդեհից հետո։
Սպիտակ մեծ տառեղ
Ձայնը կոշտ է ու սղված։ 19 և 20-րդ դարերում այն անհետացման եզրին էր կանգնած, որի պատճառը նրա գեղեցիկ փետուրներն էին։
Լովիյսա
Տնտեսություն
Կենտրոնական մասից դեպի հարավ գտնվում է ծովային առևտրի նավահանգիստ՝ Վալկոն։
Քաղաքից 15 կմ հարավ-արևմուտք՝ Խյաստհոլմեն կղզու վրա, գտնվում է ֆիննական երկու ԱԷԿ-ներից մեկը՝ Լովիյսայի ԱԷԿ-ը ։
Սպիտակ մեծ տառեղ
Արտաքին հղումներ
Կատեգորիա:Եվրասիայի թռչուններ Կատեգորիա:Աֆրիկայի թռչուններ
Լովիյսա
Տեսարժան վայրեր
Լավիյսայում պահպանվել են Ռոսեն և Ունգերն ամրոցները, որոնց միջոցով անցել է թագավորական ճանապարհը։
Արտաքին հղումներ
Կատեգորիա:Ֆինլանդիայի քաղաքներ Կատեգորիա:1745 թվականին հիմնադրված բնակավայրեր
Կզըլջա Երկրորդ
Կզըլջա Երկրորդ, գյուղ Արևմտյան Հայաստանում, Էրզրումի վիլայեթի Բասենի գավառակում ։
Բնակչություն
1878 թվականին ուներ 11 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Մուչնայա (Զելեսինկայի վտակ)
Մուչնայա (Мучная), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Զելեսինկա գետի ափին։ Գետի երկարությունը 26 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ալ-Դարբասիայի շրջան
Վարչական կենտրոնն է Ալ-Դարբասիա քաղաքը։ 2004 թվականի մարդահամարի տվյալներով շրջանը ունի 55,614 բնակչություն ։ Տարածքը կազմում է 994.17 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ռաս ալ-Այնի գավառ
Ասյա Բիբի
Ազյա Նորին, առավել հայտնի որպես Ասյա Բիբի, պակիստանցի քրիստոնյա, որն աստվածանարգության մեղադրանքով Պակիստանի դատարանի կողմից դատապարտվել է մահապատժի կախաղանի միջոցով։ Եթե դատավճիռը իրականանար, ապա Նորինը կդառնար աստվածանարգության համար Պակիստանում օրենքով մահապատժի ենթարկված առաջին կինը։ Դատական վճիռը, որը պետք է կայացներ Պակիստանի բարձրագույն դատարանը, հայտնվել էր ողջ աշխարհի ուշադրության կենտրոնում։ 2018 թվականի հոկտեմբերին բարձրագույն դատարանը չեղարկել է Ասյա Բիբիի մահապատժի վճիռը  ։
Պատմություն
Ասյա Նորինը ծնվել է Փանջաբի Շեկհուպուրա շրջանի Իթթան Վալի փոքրիկ գյուղում ։
2009 թվականի հունիսի 14-ին իր գյուղում հատապտուղներ հավաքող Ասյա Նորինը ջուր էր խմել «մուսուլմանական» ջրհորից։ Կաթոլիկ եկեղեցու հետևորդ Ասյայի հետ աշխատող մուսուլման կանայք նրան մեղադրել էին ջուրն աղտոտելու մեջ։ Ասյան չէր ընդունել իր մեղքը և վեճը ստացել էր կրոնական երանգ։ 5 օր հետո կրկին գնալով հատապտուղներ հավաքելու՝ Ասյան նորից հանդիպել էր զայրացած ամբոխին։ Վեճը վերածվել էր ծեծի, ինչի հետևանքով Ասյան տեղափոխվել էր բանտ և մեղադրվել Պակիստանի քրեական օրենսգրքի 295-րդ հոդվածով։
Համաշխարհային արձագանք
։ Հռոմի Պապ Բենեդիկտոս XVI-ը դիմել է Նորինի պատիժը մեղմելու խնդրանքով։
։ 2012 թվականի մարտին Ֆրանսիայի նախագահ Նիկոլա Սարկոզին հայտնել է, որ Ֆրանսիան պատրաստ է Ասյա Բիբիին և իր ընտանիքին քաղաքական ապաստան տրամադրել ։
Ծանոթագրություններ
Կատեգորիա:Քրիստոնեությունը Պակիստանում Կատեգորիա:Փարիզի պատվավոր քաղաքացիներ
Մաստորավա
Մաստորավա, մորդվաների, էրզյաների, մոկշաների հերոսական դյուցազնավեպը (էպոսը), որ ժողովրդական ասքերի հիման վրա մշակել ու հրատարակել են Ալեքսանդր Շարոնովը և ուրիշներ ։
Ընդհանուր տեղեկություններ
Էպոսում համակարգված ներկայացվել են մորդվաների ստեղծած առասպելները տիեզերքի արարման, երկնային ու երկրային պանթեոնի (հեթանոս աստվածությունների, դիցերի), հերոս նախնիների մասին։ Տեղ են գտել նաև հին երգեր ու հեքիաթներ, ծիսական պոեզիայի նմուշներ, առածներ ու ասացվածքներ։ Գլխավոր հերոսներն են աշխարհի արարիչ Ինեշքիփազը, նրա կինն ու գեղեցկության աստվածուհին՝ Անժը, Ինեշքիփազի հակադրությունը՝ դև Իդեևին, որոտի ու անձրևի աստվածություն Փուրյինեփազը, երկրի դիցուհի Մաստորավան, մորդվինական ժողովրդին մարմնավորող Կուդեյը, մոկշան իշխանուհի և հանդուգն ռազմիկ Սամանկան, որն օգնում է Իվան Ահեղին՝ նվաճելու Կազանը։ Էպոսում ցայտուն ու տպավորիչ ներկայացված են ժողովրդի հավաքական կերպարն ու նրա կենսակերպը։
Դյուցազնավեպը բաղկացած է հինգ մասից («Աստվածների դար», «Հին դար», «Տյուշտյանի դար», «Վորոգների դար», «Նոր դար») և 18 ասքերից, որոնցում պատկերավոր կերպով արտացոլվել են էրզյա և մոկշա ժողովուրդների նյութական ու հոգևոր մշակույթը, փիլիսոփայական հայացքները, բնական ու հասարակական երևույթների մասին պատկերացումները, հասարակական-քաղաքական պատմությունը՝ սկսած հնագույն ժամանակներից մինչև տասնվեցերորդ դարի կեսերը, երբ էրզյաների ու մոկշաների հողերը վերջնականապես մաս դարձան մոսկովյան պետության ։
Էպոսը թարգմանվել ու քանիցս հրատարակվել է ռուսերեն, նրա վերաբերյալ գրվել են հարյուրավոր դրական գրախոսականներ։
Արտաքին հղումներ
Կատեգորիա:Բանահյուսություն Կատեգորիա:Էպոս
Nothing’s Gonna Change My Love for You
«Nothing’s Gonna Change My Love for You», երգ՝ գրված Մայքլ Մեսսերի և Ջերրի Գոֆֆինի կողմից։ Ի սկզբանե երգը կատարել է Ջորջ Բենսոնը և 1984 թվականին թողարկել «20/20» ալբոմում ։
Երգն առավել մեծ ճանաչում ձեռք բերեց Գլեն Մեդեյրոսի կատարմամբ. նրա քավեր տարբերակը դարձավ միջազգային հիթ։ Այն համարվում է երգչի երգացանկի ամենահաջող երգը ։
Պատմություն
Ի սկզբանե երգը ձայնագրվել է 1984 թվականին Ջորջ Բենսոնի կատարմամբ՝ նրա լայնաֆորմատ «20/20» ալբոմի համար ։ 1985 թվականին որպես սինգլ այն թողարկվեց Բենսոնի կողմից Գերմանիայում ։ Բնօրինակ տարբերակը որոշակի ճանաչում ստացավ Բելգիայում՝ Վալոնիայի հիթ շքերթում զբաղեցնելով 29-րդ, իսկ Նիդերլանդներում՝ 43-րդ հորիզոնականը ։
Այդուհանդերձ, երգը առանձնակի ճանաչում ձեռք բերեց ամերիկացի երիտասարդ կատարող Գլեն Մեդեյրոսի «Nothing’s Gonna Change My Love For You» քավեր տարբերակով, որը թողարկվեց նրա դեբյուտային «Glenn Medeiros» ալբոմում 1987 թվականին ։ Այդ տարբերակը դարձավ միջազգային հիթ և Մեդեյրոսի կատարած երգերի շարքում մնաց ամենահայտնին ։
2002 թվականին Oli.P-ի և Թինա Ֆրանկի կատարմամբ քավեր տարբերակը ևս մեծ ճանաչում ստացավ Գերմանիայում և Ավստրիայում՝ ընդգրկվելով տեղական հիթ շքերթներում ։
Արևմուտքում Մեդեյրոսի կատարմամբ "Nothing's Gonna Change My Love for You" տարբերակը համարվում է հարսանեկան հայտնի երգ ։
Քավեր տարբերակներ
Գլեն Մեդեյրոսից բացի, երգի քավեր տարբերակներ են արվել այնպիսի կատարողների կողմից, ինչպիսիք են Էնգելբերտ Համփերդինքը, «The Shadows»-ը, Ռոնալդ Կայզերը (գերմանական տարբերակ՝ «Niemand ändert mein Gefühl für dich»), Դանա Վինները, Oli.P-ն և այլք ։
Ծանոթագրություններ
Կատեգորիա:Երգեր այբբենական կարգով Կատեգորիա:Անգլերեն երգարվեստ Կատեգորիա:Փոփ երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Նիկոլայ Ռուբակին
Մանկություն
Ծնվել է առևտրականի ընտանիքում, նրա հայրը եղել է քաղաքագլուխ Օրանիենբաումում (ներկայիս Լոմոնոսով քաղաքը)։
Ուսում
Նիկոլայ Ռուբակինն ավարտել է Սանկտ Պետերբուրգի համալսարանը, որտեղ սովորել է միաժամանակ երեք ֆակուլտետներում՝ բնական գիտությունների, պատմաբանասիրական և իրավաբանական։ Ուսումն ավարտելուց հետո նվիրվել է այն գաղափարական հրատարակչական-գրադարանային գործունեությանը, որը եղել է XIX դարի ռուսական ժողովրդասիրության ամենաբնորոշ առանձնահատկություններից մեկը։
Գործունեություն
Որպես գրագիտության կոմիտեի անդամ և քարտուղար՝ Ն. Ռուբակինն առաջիններից մեկն էր, որը նախաձեռնել էր երկար ժամանակ անգործության մատնված այդ հաստատության աշխուժացումը։ Նա է եղել նաև մանկավարժական թանգարանին կից ինքնակրթության հատուկ բաժնի ստեղծման նախաձեռնողը։
Որպես Օլգա Պոպովայի ու Իվան Սիտինի հրատարակչական ֆիրմաների և «Издатель» ընկերության ղեկավար՝ Ռուբակինը մեծ ներդրում է ունեցել ժողովրդի շրջանում լավ ու լուրջ ընթերցանության տարածման գործում։
Ընթերցող հասարակության պահանջները Ռուբակինն ուսումնասիրում էր հետևողականորեն՝ նախ կազմելով «Ժողովրդի համար գրականության ուսումնասիրման ծրագիրը» (1889 թվական), այնուհետև սկսելով լայնածավալ նամակագրությունն այն անձանց հետ, ովքեր արձագանքել էին ծրագրին։ Ռուսական գրքային և գրադարանային գործերի այլ ուսումնասիրությունների հետ դա Ռուբակինին նյութ է տվել չափազանց հետաքրքիր զեկույցների և հոդվածների համար, որոնք առանձին հրատարակվել են «Էտյուդներ ռուս ընթերցող հասարակության մասին» («Этюды о русской читающей публике») վերնագրով։
Համագործակցել է հրատարակիչ Ալեքսանդրա Կալմիկովայի հետ։
Ն. Ռուբակինը 1905-1907 թվականներին ռուսական հեղափոխության մասնակից էր։ 1907 թվականից ապրել է Շվեյցարիայում, որտեղ հավաքել է յուրօրինակ ռուսական գրադարան, որն անընդհատ համալրվում էր Ռուսաստանում տպագրված գրքերով։
Կտակի համաձայն՝ նրա եզակի գրադարանը տեղափոխվել է Ռուսաստան և կազմում է «Рб»-ի ֆոնդը Ռուսաստանի պետական գրադարանում (Մոսկվա)։
Նա մահացել է 1946 թվականի Լոզանում և թաղվել է Ռուսաստանի Նովոդևիչյան գերեզմանատանը ։
Ռուբակինի որդին՝ պրոֆեսոր Ալեքսանդր Նիկոլաևիչ Ռուբակինը, գրել է․ 1948 թվականին Մոսկվա՝ Լենինի անվան պետական գրադարան է տեղափոխվել հորս ողջ գրադարան, որը կտակել էր խորհրդային ժողովրդին։ Լենինի գրադարանում այն զբաղեցնում է գրապահոցի կես հարկը և նշված է «Фонд Рб» տառերով․ այն մնում է այնտեղ որպես նրա մտքի և ստեղծագործության հուշարձան։ Դրանով նրանք ուսումնասիրում են գրքերի և գիտելիքների դասակարգման նրա համակարգը։ Բոլոր գրքերի հարստությունը, որը կուտակվել էր հորս կողմից, վերադարձել է խորհրդային ժողովրդին։ Նիկոլայ Ալեքսանդրովիչ Ռուբակինի աճյունը տեղափոխվել է Լոզանից Մոսկվա 1948 թվականին և թաղվել Նովոդևիչյան գերեզմանատանը, Ծեր բոլշևիկների պատի մոտ, գերեզմանատանը, որտեղ թաղվել են ռուս լավագույն մարդիկ, գիտնակականներ և գրողներ, արտիստներ, երաժիշտներ, նկարիչներ։ Քարե համեստ աճյունասափորը, որ դրված է ռուսական հին վանքի պատի մեջ, ունի կնիքի տեսք, որ դրված է քարե գրքի վրա, իսկ վերջինիս վրա փորագրված է․ «Կեցցե գիրքը՝ հզորագույն զենքը հանուն ճշմարտության ու արդարության պայքարելու համար»․ մի կարգախոս, որի Ռուբակինը հավատարիմ է եղել իր ողջ կյանքում :
Հիմնական նվաճումներ
Ն. Ռուբակինը՝ որպես գիտնական և գրող, ճանաչված է եղել և՛ Ռուսական կայսրությունում, և՛ արտասահմանում և Խորհրդային Ռուսաստանում (մասնավորապես, Լենինը նրա մասին դրական է արտահայտվել «Среди книг» ուղեցույցի համար ): Նրա գրական և գիտական ժառանգությունը հսկայական է և ներառում է 280 գիրք և բրոշյուրներ, ավելի քան 350 ամսագրային հրատարակություններ։
Բիբլիոհոգեբանություն
Բիբլիոհոգեբանության՝ տեքստի ընկալման մասին գիտության հիմնադիրն է, «Психология читателя и книги» գրքի հեղինակը։ Մշակել է «Էստոհոգեբանության» հեղինակ Էմիլ Էննեկենի գաղափարները։ Նրա գաղափարները լայնորեն կիրառվում են հոգելեզվաբանության բնագավառում։
Արտաքին հղումներ
Կատեգորիա:Ռուս գրողներ Կատեգորիա:Ռուս գրքագետներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուս մատենագետներ Կատեգորիա:Սանկտ Պետերբուրգի պետական համալսարանի շրջանավարտներ
Ալեքսեյ Արխանգելսկի
Կենսագրություն
Վիշնեվոլոցկ ֆուտբոլի սան է ։ 2006 թվականին անցկացրել է 2 հանդիպում Չդանովիչի «Դարիդա» ակումբում, որ հանդես էր գալիս Բելառուսի բարձրագույն լիգայում, բացթողնելով 1 գնդակ ։ 2008-2009 թվականներին խաղացել է «Դմիտրով» ակումբում, որի կազմում անցկացրել է 49 հանդիպում, Ռուսաստանի առաջնությունում երկրորդ դիվիզիոնի «Արևմուտք» տարածաշրջանում։ 2010 թվականներին նա տեղափոխվել է «Վոլոչանին-Ռատմիր» ակումբ, որի կազմում անցկացրել է 13 հանդիպում։ 2011 թվականին նա տեղափոխվել է Մուրմանսկի «Սևեր» ակումբ, որի կազմում խաղացել է 15 հանդիպում։ 2012 թվականին վերադարձել է «Վոլոչանին-Ռատմիր» ակումբ, որտեղ հանդես է գալիս ներկայում։
2009 թվականի հունիսի 28-ին Վլադիմիրի «Տորպեդո» և «Դմիտրով» ակումբների միջև անցկացված խաղի 35-րդ րոպեին հյուրերի դարպասի մոտ վտանգավոր պահից հետո Արխանգելսկին, որ պաշտպանում էր Դմիտրովի դարպասը, մի քանի հարված է հասցրել պաշտպաներին, ինչի պատճառով մրցավար Յուրի Բավիկինի կողմից ստացել է դեղին քարտ ։
Մուչնայա (Նելմայի վտակ)
Մուչնայա (Мучная), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Նելմա գետի աջ ափին 20 կմ հեռավորության վրա։ Գետի երկարությունը 14 կմ է, ավազանի տարածքը 60,8 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ֆերթ-օֆ-Թեյ
Ֆերթ-օֆ-Թեյ, ծովածոց Շոտլանդիաում։ Գտնվում է Ֆայֆ, Պերտ և Կինրոզ, Դանդի և Անգուս վարչական տարածքների կենտրոնում, որի մեջ է թափվում Շոտլանդիայի ամենաարագահոս Թեյ գետը։ Ծովածոցի ամենախորը հատվածը գտնվում է Ինվեգաուրի գյուղին մոտ՝ 4,8 կիլոմետր խորությամբ ։
Ծովածոցը կապում են երկու կամուրջներ՝ Թեյ ճանապարհային կամուրջը և Թեյ երկաթուղային կամուրջը ։
Ծովածոցն ունի մեկ հիմնական կղզի՝ Մագդրամ կղզին ։
Անտարկտիդայում գտնվող Ֆերթ-օֆ-Թեյը հայտնաբերվել է 1892-1893-ական թվականներին Դանդիի ձկնորսական արշավախմբի կապիտան Թոմաս Ռոբերտսոնի կողմից և անվանակոչվել է ի պատիվ նրա։ Նա նաև անվանակոչել է մոտակա կղզին՝ ի պատիվ ծովածոցի հիմնական քաղաք Դանդիի։
Բնական ժառանգություն
2000 թվականի հուլիսի 28-ից Ֆերթ-օֆ-Թեյը և Էդեն Էսթորին համարվում են Ռամսարի տարածքներ՝ 2000 թվականի փետրվարի 5-ին դառնալով հատուկ պաշտպանվող տարածքներ, իսկ 2005 թվականի մայիսի 12-ին՝ հատուկ պահվող տարածքներ։ Որոշ վայրեր գիտական հետաքրքրություն են ներկայացնում։ Դրանցից են Ներքին Թեյ Էսթորին, Մոնիֆիթ նեղուցը, Թեյփոթ-Թեսնմուր ծովափը։
Ինվեգաուրի նեղուցը գտնվում է տեղական բնապահպանական տեսանկյունից կարևոր գոտում։
Ֆերթ-օֆ-Թեյը հայտնի է իր ծովափերով և լայնաշերտ ավազով, մեծաթիվ փոկերով և ձմեռային թռչուններով։
Ծովեզրի քաղաքներ ու գյուղեր
Բալմերինո
Բրաֆթի Ֆերի
Դանդի
Ինվեգաուրի
Կինգուդի
Մոնիֆիդ
Նյուբր
Նյուփորթ-օն-Թեյ
Թեյփորթ
Վորմիթ
Ծանոթագրություններ
Կատեգորիա:Շոտլանդիա
Քեռի Ստյոպան (մուլտֆիլմ)
Քեռի Ստյոպան, խորհրդային սև-սպիտակ մուլտիպլիկացիոն ֆիլմ, որը ստեղծվել է 1939 թվականին ՝ ռեժիսոր-մուլտիպլիկատոր Վլադիմիր Սուտեևի կողմից։ Սերգեյ Միխալկովի բանաստեղծության էկրանավորումն է։
Սյուժե
Մուլտիպլիկացիոն ֆիլմն ստեղծվել է ըստ Սերգեյ Միխալկովի նույնանուն բանաստեղծության, որը մոսկվացի բոլոր երեխաների ընկեր, հսկա քեռի Ստյոպայի մասին է։ Մուլտֆիլմում օգտագործվում են նաև Միխալկովի «Իսկ դո՞ւք ինչ ունեք» և «Երջանիկ զբոսաշրջիկ» բանաստեղծությունները։
Մուլտֆիլմը սկսվում է, երբ քեռի Ստյոպան հայտնվում է կինոթատրոնում և հայտնի դարձած «Դու՛ք, ընկե՛ր, նստեք հատակին, ձեզ համար, ընկե՛ր մեկ է» արտահայտությամբ։
8/1 տան կառավարիչի մոտ բնակություն հաստատելու փաստաթղթով գալիս է նոր բնակիչ` Ս. Ս. Ստեփանովը։
Ծանոթագրություններ
Կատեգորիա:1939 մուլտֆիլմեր Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Խորհրդային սև-սպիտակ ֆիլմեր
Հնդե
Հնդե, գյուղ Արևմտյան Հայաստանում, Էրզրումի վիլայեթի Բասենի գավառակում։
Պատմություն
Հայ բնակչությունը բռնությամբ տեղահանվել է 1915 թվականի Մեծ Եղեռնի ժամանակ։ Նրանց մեծ մասը զոհվել է բռանագաղթի ճանապարհին։